ദശരഥവേഷം തകര്ത്ത് അഭിനയിക്കുന്നതിനിടെ കുഴഞ്ഞുവീണ് നടന് ജീവിതവും അഭിനയവും തിരിച്ചറിയാതെ കാണികള് ലക്നൗ: രാമായണത്തിലെ ദശരഥ വേഷം അഭിനയിക്കുന്നതിനിടെ നടന് ഹൃദയാഘാതം മൂലം മരിച്ചു. രാജേന്ദ്ര കശ്യപ് എന്ന നടനാണ് അന്തരിച്ചത്. ഉത്തര്പ്രദേശിലെ ബിജ്നോറിലാണ് സംഭവം. ശ്രീരാമനോട് 14 വര്ഷത്തെ വനവാസം അനുഷ്ഠിക്കാന് ദശരഥന് ആവശ്യപ്പെടുന്ന രംഗം അഭിനയിച്ചതിനു പിന്നാലെ കശ്യപ് കുഴഞ്ഞു വീഴുകയായിരുന്നു. എന്നാല് മികച്ച പ്രകടനം എന്ന് തെറ്റിദ്ധരിച്ച കാണികള് കൈയ്യടിച്ച് അഭിനന്ദിച്ചു. കുറച്ച് സമയം കഴിഞ്ഞിട്ടും കശ്യപിന് അനക്കമില്ലാതെ വന്നതോടെ സംശയം തോന്നിയ മറ്റ് നടന്മാര് പരിശോധിച്ചപ്പോഴാണ് മരണ വിവരം തിരിച്ചറിഞ്ഞത്. വേദിയില് നടന്ന സംഭവം അവിശ്വസനീയമാണെന്ന് രാംലീല പ്രസിഡന്റ് സഞ്ജയ് സിംഗ് ഗാന്ധി പറഞ്ഞു. അഭിനയജീവിതത്തിലെ മികച്ച വേഷം കശ്യപ് അവതരിപ്പിക്കുകയാണെന്നാണ് കാണികള് കരുതിയത്. എന്നാല് ഇഷ്ട വേഷം അവതരിപ്പിച്ച് നടന് അരങ്ങൊഴിയുമെന്ന് വിചാരിച്ചില്ലെന്നും അദ്ദേഹം കൂട്ടിച്ചേര്ത്തു.